**คำกล่าวมอบโล่รางวัล**

**โครงการคัดเลือกหมู่บ้านดีเด่น (บ้านสวย เมืองสุข) ประจำปี 2561**

**----------**

**เรียน ผู้ว่าราชการจังหวัดอ่างทอง**

กรมการปกครอง ได้ดำเนินการตามโครงการคัดเลือกหมู่บ้านดีเด่น (บ้านสวย เมืองสุข) ประจำปี 2561 โดยมีวัตถุประสงค์เพื่อสร้างแรงจูงใจ และสร้างขวัญกำลังใจในการปฏิบัติงานให้แก่ กำนัน ผู้ใหญ่บ้าน และคณะกรรมการหมู่บ้าน (กม.) ทั่วประเทศ โดยได้ดำเนินการคัดเลือกหมู่บ้านที่สามารถขับเคลื่อนนโยบายและโครงการสำคัญประสบผลสำเร็จเห็นผลอย่างเป็นรูปธรรม แบ่งการคัดเลือกออกเป็นระดับอำเภอ ระดับจังหวัด ระดับเขต และระดับภาค โดยกรมการปกครองได้จัดทำโล่รางวัล เพื่อมอบให้หมู่บ้านที่ได้รับรางวัลในระดับจังหวัดด้วย

เพื่อเป็นเกียรติแก่หมู่บ้าน การสร้างแรงจูงใจและสร้างขวัญกำลังใจ ในการปฏิบัติงานแก่คณะกรรมการหมู่บ้าน (กม.) จึงขอเรียนเชิญท่านผู้ว่าราชการจังหวัดอ่างทอง ได้กรุณามอบโล่รางวัลให้แก่ หมู่บ้านที่ได้รับการคัดเลือกหมู่บ้านดีเด่น (บ้านสวย เมืองสุข) ระดับจังหวัด ประจำปี 2561 ดังนี้

1. รางวัลชนะเลิศ ได้แก่ บ้านบางหูเชือก หมู่ที่ 4 ตำบลสายทอง อำเภอป่าโมก จังหวัดอ่างทอง

2. รางวัลรองชนะเลิศอันดับที่ 1 ได้แก่ บ้านบางเจ้าฉ่า หมู่ที่ 7 ตำบลบางเจ้าฉ่า อำเภอโพธิ์ทองทอง จังหวัดอ่างทอง

3.รางวัลรองชนะเลิศอันดับที่ 2 ได้แก่ บ้านคลองโพสะ หมู่ที่ 2 ตำบลบ้านแห อำเภอเมืองอ่างทอง จังหวัดอ่างทอง

ขอขอบพระคุณท่านผู้ว่าราชการจังหวัดอ่างทองครับ